દરમિયાન રાત્રીના અરસામાં તાલાળાના નરસંગ ટેકરી વિસ્તારમાં રહેતા મરણ જનાર તેજલબેનના પિતા અમરશીભાઈ ભીખુભાઈ સોલંકીએ માળીયા હાટીના પોલીસમાં એવા મતલબની ફરીયાદ નોંધાવી હતી કે તેમની દિકરી તેજલબેન રાજુભાઈ બાબુભાઈ  પરમાર (ઉ. વ. ૨૬) ને તેનો પતિ રાજુભાઈ બાબુભાઈ પરમાર તથા નંદુબેન બાબુભાઈ પરમાર (સાસુ) અવાર નવાર શારીરીક અને માનસીક દુઃખ ત્રાસ આપી, મરી જવા મજબુર કરતા હતા ત્યારે તેમની દીકરી તેજલે આરોપીઓના અવાર નવારના ત્રાસથી કંટાળી જઈ પોતાની મેળે પોતાના ઘરની છતની લાકડાની આડીમાં સાડીના છેડા વડે ગળાફાંસો ખાઈને લટકી જઈ આપઘાત કરતા મરણ ગયેલ છે.